CELEX: 32020R0723
Language: lv
Date: 2020-03-04 00:00:00
Title: Komisijas Deleģētā regula (ES) 2020/723 (2020. gada 4. marts), ar ko nosaka sīki izstrādātus noteikumus par trešās valsts izdotu pilotu sertifikātu akceptēšanu un groza Regulu (ES) Nr. 1178/2011

2.6.2020   
               
               
                  LV
               
               
                  Eiropas Savienības Oficiālais Vēstnesis
               
               
                  L 170/1
               
            
         KOMISIJAS DELEĢĒTĀ REGULA (ES) 2020/723
         (2020. gada 4. marts),
         ar ko nosaka sīki izstrādātus noteikumus par trešās valsts izdotu pilotu sertifikātu akceptēšanu un groza Regulu (ES) Nr. 1178/2011
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2018. gada 4. jūlija Regulu (ES) 2018/1139 par kopīgiem noteikumiem civilās aviācijas jomā un ar ko izveido Eiropas Savienības Aviācijas drošības aģentūru, un ar ko groza Eiropas Parlamenta un Padomes Regulas (EK) Nr. 2111/2005, (EK) Nr. 1008/2008, (ES) Nr. 996/2010, (ES) Nr. 376/2014 un Direktīvas 2014/30/ES un 2014/53/ES un atceļ Eiropas Parlamenta un Padomes Regulas (EK) Nr. 552/2004 un (EK) Nr. 216/2008 un Padomes Regulu (EEK) Nr. 3922/91 (1), un jo īpaši tās 68. panta 3. punktu,
         tā kā:
         
                     (1)
                  
                  
                     Pēc Regulas (ES) 2018/1139 un jo īpaši tās 68. panta pieņemšanas Komisija tagad ir pilnvarota pieņemt deleģētos aktus par tādu sertifikātu un citas dokumentācijas akceptēšanu, ar ko apliecina atbilstību civilās aviācijas noteikumiem un kas izdoti saskaņā ar trešās valsts tiesību aktiem un nodrošina drošuma līmeni, kurš ir līdzvērtīgs Regulā (ES) 2018/1139 paredzētajam drošuma līmenim.
                  
               
                     (2)
                  
                  
                     Šīs regulas galvenais mērķis ir saskaņot pašreizējo tiesisko regulējumu ar Regulu (ES) 2018/1139, tāpēc Komisijas Regulas (ES) Nr. 1178/2011 (2) 8. panta saturs, III pielikums un saistītie noteikumi par trešās valsts sertifikātu akceptēšanu būtu jāpārnes uz deleģēto aktu. Turklāt minētajos noteikumos tagad būtu jāiekļauj arī noteikumi par trešās valsts planieru un gaisa balonu sertifikātu akceptēšanu.
                  
               
                     (3)
                  
                  
                     Regulā (ES) Nr. 1178/2011 norādīti nosacījumi trešo valstu izdotu apliecību akceptēšanai. Ar konkrētiem nosacījumiem dalībvalstis patlaban var akceptēt trešās valsts izdotu pilota apliecību, vai šādas trešās valsts izdotas pilota apliecības turētājs var panākt prasību izpildes ieskaitīšanu, kad tas iesniedz pieteikumu apliecības saņemšanai saskaņā ar Regulu (ES) Nr. 1178/2011. Šādu prasību izpildes ieskaitīšanu patlaban veic, pamatojoties uz apstiprinātas mācību organizācijas ieteikumu.
                  
               
                     (4)
                  
                  
                     Saskaņā ar Komisijas Regulu (ES) 2018/1119 (3) tika vienkāršoti noteikumi, kas piemērojami mācību organizācijām, kuras nodrošina apmācību konkrētu pilota apliecību, kas nav komercpilota apliecības, un kvalifikāciju saņemšanai, un tika ieviestas deklarētās mācību organizācijas. Tāpēc noteikumi, kas attiecas uz trešo valstu izdotu apliecību akceptēšanu, būtu jāatjaunina, lai deklarētajām mācību organizācijām ļautu ieskaitīt prasību izpildi trešo valstu izdotu apliecību turētājiem, kuri iesniedz pieteikumu apliecības saņemšanai saskaņā ar Savienības tiesisko regulējumu.
                  
               
                     (5)
                  
                  
                     Tāpēc būtu jāsvītro Regulas (ES) Nr. 1178/2011 8. pants un minētās regulas III pielikums, kuros patlaban noteiktas prasības trešo valstu izdotu apliecību akceptēšanai,
                  
               IR PIEŅĒMUSI ŠO REGULU.
         1. IEDAĻA
         
            2. VISPĀRĪGI NOTEIKUMI
         
         
            1. pants
            Darbības joma
            Šajā regulā paredzēti sīki izstrādāti noteikumi par nosacījumiem, ar kādiem akceptē saskaņā ar trešo valstu tiesību aktiem izdotas pilota apliecības un saistītās kvalifikācijas, tiesības un sertifikātus, kā arī saistītās veselības apliecības.
         
         
            2. pants
            Definīcijas
            
               1.   Šajā regulā piemēro Regulā (ES) Nr. 1178/2011, Komisijas Regulā (ES) 2018/395 (4) un Komisijas Īstenošanas regulā (ES) 2018/1976 (5) ietvertās definīcijas.
            
            
               2.   Turklāt šajā regulā “ražotāja veikti lidojumi” ir Komisijas Regulas (ES) Nr. 965/2012 (6) 6. panta 3. punktā minētie lidojumi.
            
         
         
            3. pants
            Trešo valstu izdotu apliecību akceptēšana
            Neskarot starptautiskus nolīgumus, kas noslēgti starp Savienību un trešo valsti saskaņā ar Regulas (ES) 2018/1139 68. panta 1. punkta a) apakšpunktu, dalībvalstis var:
            
                        a)
                     
                     
                        saskaņā ar šīs regulas 2. iedaļu akceptēt atbilstīgi trešo valstu tiesību aktiem izdotas pilota apliecības un saistītās kvalifikācijas, tiesības un sertifikātus, kā arī saistītās veselības apliecības;
                     
                  
                        b)
                     
                     
                        saskaņā ar Regulas (ES) Nr. 1178/2011 3. pantu, Regulas (ES) 2018/395 3.a pantu vai Īstenošanas regulas (ES) 2018/1976 3.a pantu attiecīgi izdot līdzvērtīgas apliecības pretendentiem, kuriem jau ir līdzvērtīga apliecība, kvalifikācija, tiesības vai sertifikāts, ko trešā valsts izdevusi saskaņā ar 1944. gada 7. decembrī parakstītās Konvencijas par starptautisko civilo aviāciju (“Čikāgas konvencija”) 1. pielikumu, ar nosacījumu, ka minētie pretendenti atbilst 3. iedaļas prasībām, un ņemot vērā jebkādu prasību izpildes ieskaitīšanu, pamatojoties uz apstiprinātas mācību organizācijas vai deklarētas mācību organizācijas ieteikumu;
                     
                  
                        c)
                     
                     
                        pilnā apjomā ieskaitīt prasību izpildi attiecībā uz mācību kursa apguvi pirms teorētiskajiem eksāmeniem un prasmju pārbaudes tādas aviokompāniju transporta pilota apliecības (“ATPL”) turētājiem, kuru trešā valsts izdevusi vai kura trešās valsts vārdā izdota saskaņā ar Čikāgas konvencijas 1. pielikumu, ar nosacījumu, ka minētie apliecības turētāji ir izpildījuši pieredzes prasības ATPL saņemšanai attiecīgajā gaisa kuģu kategorijā, kā noteikts Regulas (ES) Nr. 1178/2011 I pielikuma F apakšiedaļā, un ka trešās valsts apliecībā ir tipa kvalifikācija, kas derīga gaisa kuģim, kuru paredzēts izmantot ATPL prasmju pārbaudē;
                     
                  
                        d)
                     
                     
                        piešķirt lidmašīnas vai helikoptera tipa kvalifikācijas saskaņā ar Regulu (ES) Nr. 1178/2011 izdotu apliecību turētājiem, kas atbilst trešās valsts noteiktajām prasībām šo kvalifikāciju piešķiršanai; minētās kvalifikācijas attiecas tikai uz konkrētajā trešajā valstī reģistrētiem gaisa kuģiem, tomēr šo ierobežojumu var atcelt, ja pilots atbilst šīs regulas 10. panta prasībām.
                     
                  
         2. IEDAĻA
         
            APLIECĪBU APSTIPRINĀŠANA
         
         
            4. pants
            Vispārīgi noteikumi par apliecību apstiprināšanu
            
               1.   Dalībvalsts kompetentā iestāde var apstiprināt pilota apliecību, ko trešā valsts izdevusi atbilstīgi Čikāgas konvencijas 1. pielikuma prasībām.
            
            
               2.   Šajā regulā paredzēto noteikumu vajadzībām dalībvalsts kompetentā iestāde ir šāda:
               
                           a)
                        
                        
                           pilotiem, kas dzīvo Savienības teritorijā, – tās dalībvalsts kompetentā iestāde, kurā ir pilota dzīvesvieta vai uzņēmējdarbības veikšanas vieta;
                        
                     
                           b)
                        
                        
                           pilotiem, kas nedzīvo Savienības teritorijā, – tās dalībvalsts kompetentā iestāde, kurā galvenā darījumdarbības vieta ir ekspluatantam, kā uzdevumā piloti veic vai plāno veikt lidojumus, vai kurā ir reģistrēts gaisa kuģis, ar ko piloti veic vai plāno veikt lidojumus.
                        
                     
            
               3.   Apliecības apstiprinājuma derīguma termiņš nepārsniedz vienu gadu, un ar to saistītās tiesības var izmantot tikai, kamēr apliecība ir derīga.
               Ja derīguma termiņa laikā pilots ir iesniedzis pieteikumu apliecības saņemšanai saskaņā ar Regulas (ES) Nr. 1178/2011 I pielikumu (FCL daļu) vai apmeklē mācības šādas apliecības saņemšanai, kompetentā iestāde, kas apstiprinājusi apliecību, var pagarināt derīguma termiņu tikai vienreiz un ne ilgāk kā uz vienu gadu. Pēdējā gadījumā termiņa pagarinājums aptver laikposmu, kas vajadzīgs, lai izdotu apliecību saskaņā ar Regulas (ES) Nr. 1178/2011 I pielikumu (FCL daļu).
            
            
               4.   Dalībvalsts apstiprinātas apliecības turētājs izmanto savas tiesības saskaņā ar Regulas (ES) Nr. 1178/2011 I pielikumā (FCL daļā) izklāstītajām prasībām.
            
         
         
            5. pants
            Pilota apliecības komerciāliem gaisa pārvadājumiem un citām komerciālām darbībām
            Komerciāliem gaisa pārvadājumiem un citām komerciālām darbībām paredzētu pilota apliecību apstiprināšanas vajadzībām apliecību turētāji attiecīgā gadījumā izpilda turpmāk norādītās prasības saistībā ar tiesībām, ko tie vēlas iegūt:
            
                        a)
                     
                     
                        kā prasmju pārbaudi izpilda Regulas (ES) Nr. 1178/2011 I pielikumā (FCL daļā) noteiktās tipa vai klases kvalifikācijas derīguma termiņa pagarināšanas prasības, kas ir būtiskas attiecīgajā apliecībā norādītajām tiesībām;
                     
                  
                        b)
                     
                     
                        pierāda zināšanas par darbības prasību un Regulas (ES) Nr. 1178/2011 I pielikuma (FCL daļas) attiecīgajām daļām;
                     
                  
                        c)
                     
                     
                        pierāda valodas prasmes saskaņā ar Regulas (ES) Nr. 1178/2011 I pielikuma (FCL daļas) FCL.055. punktu;
                     
                  
                        d)
                     
                     
                        ir saņēmuši derīgu 1. kategorijas veselības apliecību, kas izdota saskaņā ar Regulas (ES) Nr. 1178/2011 IV pielikumu (MED daļu);
                     
                  
                        e)
                     
                     
                        lidmašīnu gadījumā papildus a)–d) apakšpunkta prasībām izpilda šīs regulas pielikuma 1. tabulā norādītās pieredzes prasības;
                     
                  
                        f)
                     
                     
                        helikopteru gadījumā papildus a)–d) apakšpunkta prasībām izpilda šīs regulas pielikuma 2. tabulā norādītās pieredzes prasības.
                     
                  
         
            6. pants
            Pilota apliecības nekomerciālām darbībām ar instrumentālo lidojumu kvalifikāciju
            Privātpilota apliecību ar instrumentālo lidojumu kvalifikāciju vai komercpilota apliecību (“CPL”) un aviokompāniju transporta pilota apliecību (“ATPL”) ar instrumentālo lidojumu kvalifikāciju apstiprināšanai gadījumā, ja pilots plāno izmantot tikai privātpilota tiesības, apliecību turētāji izpilda visas turpmāk norādītās prasības:
            
                        a)
                     
                     
                        nokārto prasmju pārbaudi instrumentālo lidojumu kvalifikācijai un tipa vai klases kvalifikācijām, kas ir būtiskas attiecīgajā apliecībā norādītajām tiesībām, saskaņā ar Regulas (ES) Nr. 1178/2011 I pielikuma (FCL daļas) 7. un 9. papildinājumu;
                     
                  
                        b)
                     
                     
                        pierāda zināšanas par aviācijas tiesībām, aeronavigācijas meteoroloģisko apstākļu kodiem, lidojuma plānošanu un tehnisko raksturojumu (IR) un cilvēka veiktspēju;
                     
                  
                        c)
                     
                     
                        pierāda valodas prasmes saskaņā ar Regulas (ES) Nr. 1178/2011 I pielikuma (FCL daļas) FCL.055. punktu;
                     
                  
                        d)
                     
                     
                        ir saņēmuši derīgu vismaz 2. kategorijas veselības apliecību, kas izdota saskaņā ar Čikāgas konvencijas 1. pielikumu;
                     
                  
                        e)
                     
                     
                        ir ieguvuši vismaz 100 instrumentālo lidojumu stundu pieredzi kapteiņa (“PIC”) statusā ar attiecīgās kategorijas gaisa kuģi.
                     
                  
         
            7. pants
            Pilota apliecības nekomerciālām darbībām bez instrumentālo lidojumu kvalifikācijas
            Privātpilota apliecību vai CPL un ATPL bez instrumentālo lidojumu kvalifikācijas apstiprināšanai gadījumā, ja pilots plāno izmantot tikai privātpilota tiesības, apliecību turētāji izpilda visas turpmāk norādītās prasības:
            
                        a)
                     
                     
                        pierāda zināšanas par aviācijas tiesībām un cilvēka veiktspēju;
                     
                  
                        b)
                     
                     
                        nokārto privātpilota apliecības (“PPL”) prasmju pārbaudi, kā noteikts Regulas (ES) Nr. 1178/2011 I pielikuma (FCL daļas) FCL.235. punktā;
                     
                  
                        c)
                     
                     
                        izpilda Regulas (ES) Nr. 1178/2011 I pielikuma (FCL daļas) H apakšiedaļā noteiktās attiecīgās prasības tipa vai klases kvalifikācijas saņemšanai, kas ir būtiskas attiecīgajā apliecībā norādītajām tiesībām;
                     
                  
                        d)
                     
                     
                        ir saņēmuši vismaz 2. kategorijas veselības apliecību, kas izdota saskaņā ar Čikāgas konvencijas 1. pielikumu;
                     
                  
                        e)
                     
                     
                        pierāda valodas prasmes saskaņā ar Regulas (ES) Nr. 1178/2011 I pielikuma (FCL daļas) FCL.055. punktu;
                     
                  
                        f)
                     
                     
                        ir ieguvuši vismaz 100 lidojumu stundu pieredzi pilota statusā ar attiecīgās kategorijas gaisa kuģi.
                     
                  
         
            8. pants
            Pilota apliecību apstiprināšana specifiskiem ierobežota ilguma uzdevumiem
            
               1.   Neatkarīgi no iepriekšējo pantu noteikumiem attiecībā uz ražotāja veiktiem lidojumiem dalībvalsts kompetentā iestāde uz ne vairāk kā 12 mēnešiem var akceptēt apliecību, ko trešā valsts izdevusi saskaņā ar Čikāgas konvencijas 1. pielikumu, nolūkā veikt specifiskus ierobežota ilguma uzdevumus, piemēram, ekspluatācijas sākšanas mācību lidojumus, demonstrācijas lidojumus, pārtransportēšanas vai izmēģinājuma lidojumus, ja pretendents izpilda šādas prasības:
               
                           a)
                        
                        
                           ir saņēmis atbilstīgu apliecību, veselības apliecību un saistītās kvalifikācijas, kas izdotas saskaņā ar Čikāgas konvencijas 1. pielikumu;
                        
                     
                           b)
                        
                        
                           tiešā vai netiešā veidā ir gaisa kuģa ražotāja vai aviācijas iestādes darbinieks.
                        
                     Šādā gadījumā kompetentā iestāde ierobežo apliecības turētāja tiesības un attiecina tās tikai uz mācību lidojumu un pārbaužu veikšanu pirmreizējai tipa kvalifikāciju piešķiršanai, ekspluatanta pilotu veiktu sākotnējo lidojumu reisa apstākļos uzraudzīšanu, piegādes vai pārtransportēšanas lidojumiem, sākotnējiem lidojumiem reisa apstākļos, demonstrācijas lidojumiem vai izmēģinājuma lidojumiem atbilstīgi šajā punktā paredzētajiem uzdevumiem.
            
            
               2.   Atkāpjoties no 4.–7. panta, dalībvalsts kompetentā iestāde ierobežota ilguma sacensību lidojumiem vai paraugdemonstrējumiem var apstiprināt trešās valsts izdotu apliecību, atļaujot apliecības turētājam izmantot tiesības, kas paredzētas PPL, kā noteikts Regulas (ES) Nr. 1178/2011 I pielikumā (FCL daļā), gaisa balona pilota apliecībā (BPL), kā noteikts Regulas (ES) 2018/395 III pielikumā (BFCL daļā), vai planiera pilota apliecībā (SPL), kā noteikts Īstenošanas regulas (ES) 2018/1976 III pielikumā (SFCL daļā), ja ir izpildītas visas turpmāk norādītās prasības:
               
                           a)
                        
                        
                           sacensību vai paraugdemonstrējumu organizators pirms pasākuma iesniedz kompetentajai iestādei atbilstīgus pierādījumus par to, kā tas nodrošinās, ka pilots tiks iepazīstināts ar attiecīgo drošības informāciju, un kā pārvaldīs risku, kas saistīts ar lidojumiem;
                        
                     
                           b)
                        
                        
                           pretendentam ir atbilstīga apliecība, veselības apliecība un saistītās kvalifikācijas, kas izdotas saskaņā ar Čikāgas konvencijas 1. pielikumu.
                        
                     
            
               3.   Atkāpjoties no 4.–7. panta noteikumiem, dalībvalsts kompetentā iestāde uz ne vairāk kā 28 dienām kalendārajā gadā specifiskiem nekomerciāliem uzdevumiem var apstiprināt apliecību, kas līdzvērtīga kādai no 2. punktā minētajām apliecībām un ko trešā valsts izdevusi saskaņā ar Čikāgas konvencijas 1. pielikuma prasībām, ja pretendents ir izpildījis visas turpmāk norādītās prasības:
               
                           a)
                        
                        
                           ir saņēmis atbilstīgu apliecību, veselības apliecību un saistītās kvalifikācijas, kas izdotas saskaņā ar Čikāgas konvencijas 1. pielikumu;
                        
                     
                           b)
                        
                        
                           pirms specifisko ierobežota ilguma uzdevumu izpildes ir veicis vismaz vienu aklimatizācijas lidojumu ar kvalificētu instruktoru.
                        
                     
         
         3. IEDAĻA
         
            APLIECĪBU KONVERSIJA
         
         
            9. pants
            Apliecību konversijas nosacījumi
            
               1.   Dalībvalsts kompetentā iestāde attiecīgās gaisa kuģu kategorijas apliecību var konvertēt par PPL saskaņā ar Regulas (ES) Nr. 1178/2011 I pielikumu (FCL daļu) ar vienpilota klases vai tipa kvalifikāciju, BPL saskaņā ar Regulas (ES) 2018/395 III pielikumu (BFCL daļu) vai SPL saskaņā ar Īstenošanas regulas (ES) 2018/1976 III pielikumu (SFCL daļu), ja sākotnējo apliecību trešā valsts izdevusi saskaņā ar Čikāgas konvencijas 1. pielikuma prasībām un ja apliecība ir:
               
                           a)
                        
                        
                           vai nu 1. punktā minētajām apliecībām līdzvērtīga apliecība;
                        
                     
                           b)
                        
                        
                           vai CPL vai ATPL.
                        
                     
            
               2.   Konvertējamās apliecības turētājs izpilda šādas minimālās prasības, kas attiecas uz attiecīgo gaisa kuģu kategoriju:
               
                           a)
                        
                        
                           nokārto rakstveida eksāmenu par aviācijas tiesībām un cilvēka veiktspēju;
                        
                     
                           b)
                        
                        
                           nokārto attiecīgi PPL, BPL vai SPL prasmju pārbaudi saskaņā ar Regulas (ES) Nr. 1178/2011 I pielikumu (FCL daļu), Regulas (ES) 2018/395 III pielikumu (BFCL daļu) vai Īstenošanas regulas (ES) 2018/1976 III pielikumu (SFCL daļu);
                        
                     
                           c)
                        
                        
                           izpilda attiecīgās klases vai tipa kvalifikācijas piešķiršanas prasības saskaņā ar H apakšiedaļu;
                        
                     
                           d)
                        
                        
                           ir saņēmis veselības apliecību, kas izdota saskaņā ar Regulas (ES) Nr. 1178/2011 IV pielikuma (MED daļas) prasībām;
                        
                     
                           e)
                        
                        
                           pierāda valodas prasmes saskaņā ar Regulas (ES) Nr. 1178/2011 I pielikuma (FCL daļas) FCL.055. punktu;
                        
                     
                           f)
                        
                        
                           ir veicis vismaz 100 lidojumu stundas pilota statusā.
                        
                     
         
         4. IEDAĻA
         
            KLASES UN TIPA KVALIFIKĀCIJU AKCEPTĒŠANA
         
         
            10. pants
            Klases un tipa kvalifikāciju akceptēšanas nosacījumi
            Derīgu klases vai tipa kvalifikāciju, kas norādīta trešās valsts izdotā apliecībā, var iekļaut apliecībā, kura izdota saskaņā ar Regulas (ES) Nr. 1178/2011 I pielikumu (FCL daļu), ja pretendents:
            
                        a)
                     
                     
                        izpilda pieredzes prasības un priekšnosacījumus attiecīgās klases vai tipa kvalifikācijas piešķiršanai saskaņā ar FCL daļu;
                     
                  
                        b)
                     
                     
                        nokārto attiecīgo prasmju pārbaudi attiecīgās klases vai tipa kvalifikācijas piešķiršanai saskaņā ar FCL daļu;
                     
                  
                        c)
                     
                     
                        veic lidojumus;
                     
                  
                        d)
                     
                     
                        ieguvis lidojumu pieredzi:
                        
                                    i)
                                 
                                 
                                    lidmašīnu klases kvalifikācijām – vismaz 100 lidojumu stundas attiecīgās klases lidmašīnas pilota statusā;
                                 
                              
                                    ii)
                                 
                                 
                                    lidmašīnu tipa kvalifikācijām – vismaz 500 lidojumu stundas attiecīgā tipa lidmašīnas pilota statusā;
                                 
                              
                                    iii)
                                 
                                 
                                    viendzinēja helikopteriem ar maksimālo sertificēto pacelšanās masu līdz 3 175 kg – vismaz 100 lidojumu stundas attiecīgā tipa helikoptera pilota statusā;
                                 
                              
                                    iv)
                                 
                                 
                                    visiem citiem helikopteriem – vismaz 350 lidojumu stundas attiecīgā tipa helikoptera pilota statusā.
                                 
                              
                  
         
            11. pants
            Regulas (ES) Nr. 1178/2011 grozījumi
            Regulu (ES) Nr. 1178/2011 groza šādi:
            
                        a)
                     
                     
                        regulas 8. pantu svītro;
                     
                  
                        b)
                     
                     
                        regulas III pielikumu svītro.
                     
                  
         
            12. pants
            Stāšanās spēkā un piemērošana
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2020. gada 4. martā
            
               
                  Komisijas vārdā –
               
               
                  Priekšsēdētāja
               
               Ursula VON DER LEYEN
            
         
         
            (1)  OV L 212, 22.8.2018., 1. lpp.
         
         
            (2)  Komisijas 2011. gada 3. novembra Regula (ES) Nr. 1178/2011, ar ko nosaka tehniskās prasības un administratīvās procedūras attiecībā uz civilās aviācijas gaisa kuģa apkalpi atbilstīgi Eiropas Parlamenta un Padomes Regulai (EK) Nr. 216/2008 (OV L 311, 25.11.2011., 1. lpp.).
         
            (3)  Komisijas 2018. gada 31. jūlija Regula (ES) 2018/1119, ar ko attiecībā uz deklarētajām mācību organizācijām groza Regulu (ES) Nr. 1178/2011 (OV L 204, 13.8.2018., 13. lpp.).
         
            (4)  Komisijas 2018. gada 13. marta Regula (ES) 2018/395, ar ko saskaņā ar Eiropas Parlamenta un Padomes Regulu (EK) Nr. 216/2008 nosaka sīki izstrādātus noteikumus gaisa balonu ekspluatācijai (OV L 71, 14.3.2018., 10. lpp.).
         
            (5)  Komisijas 2018. gada 14. decembra Īstenošanas regula (ES) 2018/1976, kas atbilstoši Eiropas Parlamenta un Padomes Regulai (ES) 2018/1139 nosaka detalizētus planieru ekspluatācijas noteikumus (OV L 326, 20.12.2018., 64. lpp.).
         
            (6)  Komisijas 2012. gada 5. oktobra Regula (ES) Nr. 965/2012, ar ko nosaka tehniskās prasības un administratīvās procedūras saistībā ar gaisa kuģu ekspluatāciju atbilstīgi Eiropas Parlamenta un Padomes Regulai (EK) Nr. 216/2008 (OV L 296, 25.10.2012., 1. lpp.).
      
      
         
            PIELIKUMS
            Trešo valstu vai trešo valstu vārdā izdoto apliecību akceptēšanas nosacījumi
            
               1. tabula
            
            
               Pieredzes prasības lidojumiem ar lidmašīnām
            
            
                        Saņemtā apliecība
                     
                     
                        Kopējā lidojumu pieredze (stundas)
                     
                     
                        Tiesības
                     
                     
                         
                     
                  
                        (1)
                     
                     
                        (2)
                     
                     
                        (3)
                     
                     
                         
                     
                  
                        ATPL(A)
                     
                     
                        > 1 500  stundu ar daudzpilotu lidmašīnām PIC statusā
                     
                     
                        Komerciāli gaisa pārvadājumi ar daudzpilotu lidmašīnām PIC statusā
                     
                     
                        (a)
                     
                  
                        ATPL(A) vai CPL(A)/IR (*1)
                        
                     
                     
                        > 1 500  stundu ar daudzpilotu lidmašīnām PIC vai otrā pilota statusā atbilstīgi darbības prasībām
                     
                     
                        Komerciāli gaisa pārvadājumi ar daudzpilotu lidmašīnām otrā pilota statusā
                     
                     
                        (b)
                     
                  
                        MPL
                     
                     
                        > 1 500  stundu ar daudzpilotu lidmašīnām otrā pilota statusā atbilstīgi darbības prasībām
                     
                     
                        Komerciāli gaisa pārvadājumi ar daudzpilotu lidmašīnām otrā pilota statusā
                     
                     
                        (ba)
                     
                  
                        CPL(A)/IR
                     
                     
                        > 1 000  stundu, veicot komerciālus gaisa pārvadājumus PIC statusā pēc IR iegūšanas
                     
                     
                        Komerciāli gaisa pārvadājumi ar vienpilota lidmašīnām PIC statusā
                     
                     
                        (c)
                     
                  
                        CPL(A)/IR
                     
                     
                        > 1 000  stundu ar vienpilota lidmašīnām PIC vai otrā pilota statusā atbilstīgi darbības prasībām
                     
                     
                        Komerciāli gaisa pārvadājumi ar vienpilota lidmašīnām otrā pilota statusā atbilstīgi darbības prasībām
                     
                     
                        (d)
                     
                  
                        ATPL(A), CPL(A)/IR, CPL(A)
                     
                     
                        > 700 stundu ar lidmašīnām, t. sk. 200 stundas, veicot funkcijas, kuru akceptēšana tiek prasīta, un 50 stundas, veicot šīs funkcijas iepriekšējos 12 mēnešos
                     
                     
                        Tiesību izmantošana lidmašīnās, veicot lidojumus, kas nav komerciāli gaisa pārvadājumi
                     
                     
                        (e)
                     
                  
                        CPL(A)
                     
                     
                        > 1 500  stundu, veicot komerciālus gaisa pārvadājumus PIC statusā, t. sk. 500 stundas ar hidroplānu
                     
                     
                        Komerciāli gaisa pārvadājumi ar vienpilota lidmašīnām PIC statusā
                     
                     
                        (f)
                     
                  
               
            
               2. tabula
            
            
               Pieredzes prasības lidojumiem ar helikopteriem
            
            
                        Saņemtā apliecība
                     
                     
                        Kopējā lidojumu pieredze (stundas)
                     
                     
                        Tiesības
                     
                     
                         
                     
                  
                        (1)
                     
                     
                        (2)
                     
                     
                        (3)
                     
                     
                         
                     
                  
                        ATPL(H), derīga IR
                     
                     
                        > 1 000  stundu ar daudzpilotu helikopteriem PIC statusā
                     
                     
                        Komerciāli gaisa pārvadājumi ar daudzpilotu helikopteriem PIC statusā VFR un IFR lidojumos
                     
                     
                        (a)
                     
                  
                        ATPL(H), nav IR tiesību
                     
                     
                        > 1 000  stundu ar daudzpilotu helikopteriem PIC statusā
                     
                     
                        Komerciāli gaisa pārvadājumi ar daudzpilotu helikopteriem PIC statusā VFR lidojumos
                     
                     
                        (b)
                     
                  
                        ATPL(H), derīga IR
                     
                     
                        > 1 000  stundu ar daudzpilotu helikopteriem pilota statusā
                     
                     
                        Komerciāli gaisa pārvadājumi ar daudzpilotu helikopteriem otrā pilota statusā VFR un IFR lidojumos
                     
                     
                        (c)
                     
                  
                        ATPL(H), nav IR tiesību
                     
                     
                        > 1 000  stundu ar daudzpilotu helikopteriem pilota statusā
                     
                     
                        Komerciāli gaisa pārvadājumi ar daudzpilotu helikopteriem otrā pilota statusā VFR lidojumos
                     
                     
                        (d)
                     
                  
                        CPL(H)/IR (*2)
                        
                     
                     
                        > 1 000  stundu ar daudzpilotu helikopteriem pilota statusā
                     
                     
                        Komerciāli gaisa pārvadājumi ar daudzpilotu helikopteriem otrā pilota statusā
                     
                     
                        (e)
                     
                  
                        CPL(H)/IR
                     
                     
                        > 1 000  stundu, veicot komerciālus gaisa pārvadājumus PIC statusā pēc IR iegūšanas
                     
                     
                        Komerciāli gaisa pārvadājumi ar vienpilota helikopteriem PIC statusā
                     
                     
                        (f)
                     
                  
                        ATPL(H) ar vai bez IR tiesībām, CPL(H)/IR, CPL(H)
                     
                     
                        > 700 stundu ar helikopteriem, kas nav sertificēti atbilstīgi CS-27/29 vai līdzvērtīgām normām, t. sk. 200 stundas, veicot funkcijas, kuru akceptēšana tiek prasīta, un 50 stundas, veicot šīs funkcijas iepriekšējos 12 mēnešos
                     
                     
                        Tiesību izmantošana helikopteros, veicot lidojumus, kas nav komerciāli gaisa pārvadājumi
                     
                     
                        (g)
                     
                  
               (*1)  Daudzpilotu lidmašīnu CPL(A)/IR turētāji pirms akceptēšanas ir pierādījuši ICAO ATPL(A) līmeņa zināšanas.
            
               (*2)  Daudzpilotu helikopteru CPL(H)/IR turētāji pirms akceptēšanas ir pierādījuši ICAO ATPL(H) līmeņa zināšanas.